**Patvirtinta 2018 gegužės 11 d.**

**VI-ajame Suvažiavime , Prot. Nr.6**

**LIETUVOS PROFESINIŲ SĄJUNGŲ KONFEDERACIJA (LPSK)**

**KONTROLĖS KOMISIJOS**

**NUOSTATAI**

**Bendroji dalis**

1. Lietuvos profesinių sąjungų konfederacijos kontrolės komisija (toliau Kontrolės komisija) renkama LPSK suvažiavime tokiam pat laikui kaip ir renkami vadovaujantys konfederacijos valdymo organai.
2. Kontrolės komisijos narių skaičių nustato LPSK suvažiavimas
3. Komisija iš savo narių išrenka pirmininką. Balsavimo formą (atviras arba slaptas) pasirenka komisijos nariai. Kontrolės komisijos nariai negali būti konfederacijos tarybos nariai.
4. Kontrolės komisijos nariui negalint eiti savo pareigų, konfederacijos taryba išrenka laikiną Kontrolės komisijos narį, kuris vykdo pareigas iki artimiausio Suvažiavimo.
5. Kontrolės komisija dirba savarankiškai, visuomeniniais pagrindais ir už savo veiklą kasmet atsiskaito Tarybai ir Suvažiavimui.
6. Savo darbe kontrolės komisija vadovaujasi Lietuvos Respublikos įstatymais, konfederacijos įstatais ir šiais nuostatais.
7. Kontrolės komisijos pirmininkas turi teisę dalyvauti LPSK Tarybos posėdžiuose.

**Kontrolės komisijos teisės ir pareigos**

1. Kontrolės komisija kontroliuoja:

* kaip vykdomas Konfederacijos biudžetas;
* kaip LPSK nariai vykdo suvažiavimo priimtus įstatus, nario mokesčio konfederacijai mokėjimą;
* materialinių ir finansinių lėšų gavimo ir panaudojimo teisingumą.

1. Kontrolės komisija turi teisę:

* gauti iš LPSK organų finansinius, buhalterinius ir kitus dokumentus;
* gauti iš kredito ir banko įstaigų duomenis apie esamas Konfederacijos lėšas einamose ir kitose sąskaitose.

1. Kontrolės komisija konfederacijos veiklos patikrinimą atlieka ne rečiau kaip kartą per metus.
2. Kontrolės komisija patikrinimų rezultatus įformina aktais, kurie įteikiami LPSK pirmininkui ir Valdybai. LPSK Taryba kasmet tvirtina Kontrolės komisijos patikrinimo aktus ir atsiskaito už kontrolės komisijos išvadų įgyvendinimą Suvažiavimui.